

REPUBLIKA HRVATSKA

ZADARSKA ŽUPANIJA

OPĆINA STARIGRAD

**Općinsko vijeće**

KLASA: 302-02/16-01/04

URBROJ: 2198/09-1-16-1

Starigrad Paklenica, 30. rujna 2016. godine

Na temelju članka 35. Zakona o lokalnoj i područnoj (regionalnoj) samoupravi («Narodne novine» br. 33/01, 60/01, 129/05, 109/07, 125/08, 36/09, 150/11, 144/12, 19/13 i 137/15), članka 31. Statuta Općine Starigrad («Službeni glasnik Zadarske županije», br. 04/13, 07/13 i 11/13), a u svezi članka 12. stavka 15. Pravilnika o provedbi Mjere O7 – „Temeljne usluge i obnova sela u ruralnim područjima“ iz Programa ruralnog razvoja Republike Hrvatske za razdoblje 2014.-2020. („Narodne novine“ br. 71/16) Općinsko vijeće Općine Starigrad na svojoj 21. sjednici održanoj dana 30. rujna 2016. godine, donosi

**ODLUKU**

**o davanju suglasnosti za provedbu ulaganja na području Općine Starigrad za projekt „Rekonstrukcija građevine (dogradnja) infrastrukturne namjene, vodnogospodarskog sustava – vodoopskrba sjeverozapadnog dijela Starigrada“**

**Članak 1.**

Ovom Odlukom daje se Suglasnost trgovačkom društvu Vodovod d.o.o. Zadar, Špire Brusine 17, 23000 Zadar, OIB: **89406825003, za provedbu ulaganja na području Općine Starigrad unutar mjere 07** „Temeljne usluge i obnova sela u ruralnim područjima“ iz Programa ruralnog razvoja Republike Hrvatske za razdoblje 2014.-2020. za projekt „**Rekonstrukcija građevine (dogradnja) infrastrukturne namjene, vodnogospodarskog sustava – vodoopskrba sjeverozapadnog dijela Starigrada**“, koji je detaljno opisan u Prilogu ove Odluke.

**Članak 2.**

Ulaganje iz članka 1. ove Odluke planira se prijaviti na Natječaj za provedbu podmjere 7.2. „Ulaganja u izradu, poboljšanje ili proširenje svih vrsta male infrastrukture, uključujući ulaganja u obnovljive izvore energije i uštedu energije“ – provedba tipa operacije 7.2.1. „Ulaganja u građenje javnih sustava za vodoopskrbu, odvodnju, pročišćavanje otpadnih voda“.

**Članak 3.**

Suglasnost se daje na temelju Priloga – „Opis projekta/operacije“ koji je sastavni dio ove Odluke.

**Članak 4.**

Ova Odluka stupa na snagu danom donošenja, a objavit će se u „Službenom glasniku Zadarske županije.“

Predsjednik

Jure Tomić, dipl. oec.